טפיר קליפורני

טפיר קליפורני (שם מדעי: Tapirus californicus) הוא מין נכחד של טפיר אשר חי באמריקה הצפונית ונכחד לפני 11–13 אלף שנה, בסיומו של עידן הקרח.

מאפיינים 
מאובני טפיר זה נמצאו בכמה אזורים באמריקה הצפונית, ובעיקר בקליפורניה, ממנה קיבל את שמו. בחפירות של בור זפת בפארק בלוס אנג'לס נמצאו שלדי טפירים משומרים שנפלו פנימה. מאובנים שנמצאו באי אלסמיר שבקנדה דמו במראם ומשוער שתפוצת הטפיר הייתה כלל אמריקאית (באותה תקופה האקלים באי הארקטי היה ממוזג ונוח בהרבה).

הטפיר היה דומה למיני הטפיר הרגילים והגיע לאורך 140 סנטי מטרים ולמשקל 225 קילוגרם וכנראה שהוא ניזון מצמחייה טרופית כמו שיחים, פרחים, עלים שונים, פירות וזרעים, תוך שימוש בחדקו השרירי כדי לתלוש את העלים. הוא עצמו נטרף בידי הטורפים של הפליסטוקן כמו הסמילודון, אריה אמריקני או זאב הבלהות. גם פלאו-אינדיאנים צדו אותו.

טפיר זה לצד מינים נוספים (כמו: Tapirus merriami ,Tapirus veroensis ו-Tapirus copei) היו נפוצים באמריקה הצפונית לפני ההחלפה האמריקאית הגדולה, בה מיני טפירים עברו לאמריקה הדרומית, שם הם נפוצים בימינו.

בתרבות 
טפיר זה הופיע בסדרה העולם החדש הפראי.

קישורים חיצוניים

בעלי חיים שתוארו ב-1912
טקסונים שתוארו בידי ג'ון מריאם
טפיריים פרהיסטוריים
מגה-פאונה של הפליסטוקן באמריקה הצפונית
יונקים שחיו בפליסטוקן באמריקה הצפונית
מפריטי פרסה שחיו בפליסטוקן
מאובני טקסונים שתוארו ב-1912